Codex argenteus
Store norske leksikon,Historie,Historievitenskap,Kildeskrifter
Codex argenteus («Sølvboken») er et håndskrift fra begynnelsen av 500-tallet som antagelig ble skrevet i Ravenna, muligens for østgoternes konge Theoderik den store. Boken inneholder fragmenter (bruddstykker) av biskop Wulfilas (311–381) oversettelse av evangeliene til gotisk (mesogotisk).
Det er et praktfullt håndskrift med sølvbokstaver på purpurfarget pergament, visstnok opprinnelig bestemt for den gotiske kongefamilie. Codex argenteus er det viktigste dokumentet om goternes språk, skrift og kultur.Boken ble frem til 1648 oppbevart i det keiserlige bibliotek i Praha, og ble svensk krigsbytte etter Trettiårskrigen. Magnus Gabriel De la Gardie lot boken binde inn i sølv og gav den til Uppsala universitet i 1669. De utstilte delene av Sølvbibelen (de sølvbeslåtte permene og to blad av selve håndskriftet) ble stjålet ved et innbrudd i universitetsbiblioteket i Uppsala i 1995, men ble gjenfunnet en måned senere i god behold. Les mer i Store norske leksikon Bibelen - håndskrifter og utgaver Eksterne lenker Silverbibelns historia - Uppsala universitetsbibliotek